Basa Akit ya iku basa kang dituturaké déning wong Akit ing Pulo Rupat, provinsi Riau. Basa iki kelebu ing kulawarga basa Malayik lan dadi dhialék basa Malayu. Wong Akit iku wong sing manggon ing sekitaré kali Gasib lan Kali Siak nalika jaman semana dijumenengi déning Sultan Siak. Dhéwéké nyambut gawé minangka tani, mbeburu, nyandhak iwak, lan liyané. Basa Akit isih kanggo basa padinan ing kabéh Pulo Rupat lan pulo-pulo cilik liyané sakiwa-tengené Rupat. Cacah panyatur basa iki ana 3.436 wong ing taun 1976. Désa-désa ing Pulo Rupat dipandhégani déning Penghulu lan dirèwangi perangkat désa.